CELEX: 22020D0839
Language: et
Date: 2019-03-29 00:00:00
Title: EMP ühiskomitee otsus nr 91/2019, 29. märts 2019, millega muudetakse EMP lepingu XVII lisa „Intellektuaalomand“ [2020/839]

2.7.2020   
               
               
                  ET
               
               
                  Euroopa Liidu Teataja
               
               
                  L 210/76
               
            
         EMP ÜHISKOMITEE OTSUS nr 91/2019,
         29. märts 2019,
         millega muudetakse EMP lepingu XVII lisa „Intellektuaalomand“ [2020/839]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 8. juuni 2016. aasta direktiiv (EL) 2016/943, milles käsitletakse avalikustamata oskusteabe ja äriteabe (ärisaladuste) ebaseadusliku omandamise, kasutamise ja avalikustamise vastast kaitset (1).
                  
               
                     (2)
                  
                  
                     Seetõttu tuleks EMP lepingu XVII lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XVII lisa punkti 12 (Euroopa Parlamendi ja nõukogu määrus (EL) 2017/1128) järele lisatakse järgmine tekst:
            
                        „13.
                     
                     
                        
                           32016 L 0943: Euroopa Parlamendi ja nõukogu 8. juuni 2016. aasta direktiiv (EL) 2016/943, milles käsitletakse avalikustamata oskusteabe ja äriteabe (ärisaladuste) ebaseadusliku omandamise, kasutamise ja avalikustamise vastast kaitset (ELT L 157, 15.6.2016, lk 1).
                        Käesolevas lepingus loetakse selle direktiivi sätteid järgmises kohanduses:
                        
                                    a)
                                 
                                 
                                    EFTA riikide puhul loetakse artikli 1 lõikes 1 mõiste „ELi toimimise lepinguga“ mõistena „EMP lepinguga“.
                                 
                              
                                    b)
                                 
                                 
                                    EFTA riikide puhul loetakse artikli 1 lõike 2 punktis a ja artikli 5 punktis a olevaid sõnu „hartas sätestatud sõna- ja teabevabaduse õiguse“ sõnadena „sõna- ja teabevabaduse põhiõiguse“.
                                 
                              
                                    c)
                                 
                                 
                                    Artikli 1 lõike 2 punktides b ja c loetakse mõistet „liidu või liikmesriikide normide“ EFTA riikide puhul mõistena „EMP või riiklike normide“.
                                 
                              
                                    d)
                                 
                                 
                                    Artikli 1 lõike 2 punkti c sõnu „liidu institutsioonidel ja asutustel“ loetakse EFTA riikide puhul „EMP EFTA institutsioonidel ja asutustel“.
                                 
                              
                                    e)
                                 
                                 
                                    Artikli 1 lõike 2 punktis c ja lõike 3 punktis c, artikli 3 lõikes 2 ning artikli 5 punktides c ja d olevat mõistet „liidu või liikmesriigi õigus“ loetakse EFTA riikide puhul mõistena „EMP või riigi õigus“ sobivas käändes.
                                 
                              
                                    f)
                                 
                                 
                                    Artikli 1 lõike 2 punktis d ja artikli 3 lõike 1 punktis c olevat mõistet „liidu õiguse ning liikmesriigi õiguse ja tavadega“ loetakse EFTA riikide puhul „EMP õiguse ning riigi õiguse ja tavadega“.“
                                 
                              
                  
         
            Artikkel 2
            Direktiivi (EL) 2016/943 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 30. märtsil 2019, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 29. märts 2019
            
               
                  EMP Ühiskomitee nimel
               
               
                  president
               
               Claude MAERTEN
            
         
         
            (1)  ELT L 157, 15.6.2016, lk 1.
         
            (*1)  Põhiseadusest tulenevad nõuded on nimetatud.